rejauldu/bengali-wikipedia huggingface dataset:
300px|thumb|দ্য ভবানীপুর গুজরাটী এডুকেশন সোসাইটি স্কুল দ্য ভবানীপুর গুজরাটি এডুকেশন সোসাইটি স্কুল (বি.ই.এস. স্কুল), এটির পুরাতন নাম জে জে আজমেরা উচ্চ বিদ্যালয় হিসাবেও পরিচিত, হল কলকাতার একটি বেসরকারী, সহশিক্ষামূলক, কে-১২ বিদ্যালয়। স্কুলটি কলকাতার ভবানীপুর এলাকায় অবস্থিত।  ইতিহাস জে জে আজমেরা উচ্চ বিদ্যালয় বা দ্য ভবানীপুর গুজরাটী এডুকেশন সোসাইটি স্কুল ১৯২৮ সালে প্রতিষ্ঠিত হয়েছিল। মাধ্যমিক বিদ্যালয়টি ১৯৫৮ সালে এবং উচ্চ মাধ্যমিক বিদ্যালয়টি ১৯৬০ সালে প্রতিষ্ঠিত হয়েছিল। পরবর্তীতে, বিইএস কলেজ ১৯৬৬ সালে গুজরাটি সোসাইটি, কলকাতা দ্বারা প্রতিষ্ঠিত হয়েছিল, যা এই স্কুল থেকে বেড়ে ওঠে।  স্কুল-কলেজ দুটিই ব্যক্তিগত মালিকানাধীন ট্রাস্ট দ্বারা শুরু হয়েছিল কলকাতায় বসবাসরত একজন গুজরাটি ব্যবসায়ী। এমনকি, স্কুল ও কলেজের জমি যে জায়গায় দান করেছিলেন তারা কয়েকজন উদার গুজরাটি ব্যবসায়ী। স্কুল ভবন নির্মাণের জন্য তহবিল দান করেছিলেন এক ভদ্রলোক যার নামে এই স্কুলটির নামকরণ করা হয়েছিল জে জে আজমেরা উচ্চ বিদ্যালয়। প্রতিষ্ঠাতাদের মূল উদ্দেশ্য ছিল তাদের ওয়ার্ডগুলিকে গুজরাটি ভাষাতে শিক্ষা দেওয়া, যাতে তারা তাদের মাতৃভাষায় লেখা এবং কথা বলা শিখতে পারে এবং প্রায় এক দশক আগে পর্যন্ত স্কুলে ভর্তি কেবলমাত্র গুজরাটিভাষী লোকের মধ্যেই সীমাবদ্ধ ছিল, মূল নিয়ম অনুসারে। ১৯২৮ সালে বিদ্যালয়ের শুরু থেকে ২০০১ সাল অবধি পঞ্চম শ্রেণি পর্যন্ত পড়াশোনার মাধ্যমটি পুরোপুরি গুজরাটি এবং ষষ্ঠ থেকে ইংরেজিতে এবং দ্বিতীয় ভাষা গুজরাটি ছিল। বাংলা কেবলমাত্র পঞ্চম এবং ষষ্ঠ শ্রেণির জন্য একটি বিষয় হিসাবে পড়ানো হত৷ বিদ্যালয়টি ২০০১ সাল পর্যন্ত পশ্চিমবঙ্গ মধ্যশিক্ষা পর্ষদের সাথে অনুমোদিত ছিল এবং ছাত্রদের মাধ্যমিক পরীক্ষায় পাস করার জন্য উত্তীর্ণ হতে হয়েছিল।   বর্তমান দিন  তবে, ২০০২ সাল থেকে স্কুলটি এখন সব সম্প্রদায়ের জন্য উন্মুক্ত এবং শিক্ষার মাধ্যমটি ইংরেজি; প্রদত্ত দ্বিতীয় ভাষাটি হিন্দি বা বাংলাতে পরিবর্তন করা হয়েছে। গুজরাটি ভাষার শিক্ষা সম্পূর্ণ বন্ধ হয়ে গেছে। স্কুলটি ভবানীপুর গুজরাটি শিক্ষা সমিতির একটি অংশ, যা কলকাতার অন্যতম জনপ্রিয় কলেজ পরিচালনা করে। স্কুলটি এখন নয়াদিল্লি আইসিএসই বোর্ড দ্বারা অনুমোদিত এবং প্রাথমিক থেকে উচ্চমাধ্যমিক পর্যন্ত পড়াশোনা হয়, যার পরে তাদের ছাত্ররা কলা, বিজ্ঞান, বাণিজ্য বা ফ্যাশন বিষয়ে আরও পড়াশোনার জন্য শাখাটি বেছে নিতে পারে, যা একই ট্রাস্ট দ্বারা পরিচালিত ভবানীপুর এডুকেশন সোসাইটি কলেজ প্রদান করে। বিদ্যালয়ের একটি কম্পিউটার প্রশিক্ষণ কেন্দ্রও রয়েছে, এটি অ্যাপটেকের সাথে একটি যৌথ উদ্যোগ।  উল্লেখযোগ্য প্রাক্তন ছাত্রছাত্রী দিলীপ দোশি — প্রখ্যাত স্পিন বোলার দিলীপ সংঘভী — সান ফার্মার প্রতিষ্ঠাতা, ভারতের অন্যতম ধনী ব্যক্তি।  তথ্যসূত্র  বিষয়শ্রেণী:কলকাতার বালিকা বিদ্যালয় বিষয়শ্রেণী:১৯২৮-এ ভারতে প্রতিষ্ঠিত বিষয়শ্রেণী:পশ্চিমবঙ্গের প্রাথমিক বিদ্যালয় বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:১৯২৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের সহ-শিক্ষা বিদ্যালয়
ইরিন জামান হলেন একজন বাংলাদেশি অভিনেত্রী, গায়িকা ও উপস্থাপিকা।   জীবনী  ইরিন জামান মৌসুমীর ছোট বোন। ১৯৯৮ সালে শাকিব খানের বিপরীতে অনন্ত ভালোবাসা চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। চলচ্চিত্রটি ছিল শাকিব খানের প্রথম মুক্তিপ্রাপ্ত চলচ্চিত্র। চলচ্চিত্রে অভিনয়ের পাশাপাশি টেলিভিশন নাটকেও অভিনয় করেছেন তিনি।  প্রথম চলচ্চিত্র মুক্তির আগে মধুরাত শিরোনামের একটি অ্যালবাম মুক্তি পেয়েছিল তার। এরপর ২০০৮ সালে তার দ্বিতীয় অ্যালবাম তোমায় দেখব ছুঁয়ে ও ২০১৪ সালে তার তৃতীয় অ্যালবাম চাইলে তুমি মুক্তি পায়। এছাড়াও, টিভি পর্দায় উপস্থাপনা করতে দেখা গিয়েছে তাকে। বর্তমানে ইরিন জামান যুক্তরাষ্ট্রের আটলান্টায় বসবাস করছেন।   নির্বাচিত চলচ্চিত্র তালিকা   অনন্ত ভালোবাসা  হৃদয় আমার নাম  মেহের নেগার  দজ্জাল শাশুড়ি  শ্রেষ্ঠ সন্তান  সোনার ময়না পাখি  উল্টা পাল্টা ৬৯   অ্যালবাম তালিকা   মধুরাত  তোমায় দেখব ছুঁয়ে  চাইলে তুমি   তথ্যসূত্র   বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন উপস্থাপিকা বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:খুলনার ব্যক্তি বিষয়শ্রেণী:খুলনা জেলার ব্যক্তি
বিরকির মাউর সাইভারসন (জন্ম: ১১ নভেম্বর ১৯৮৪) হলেন একজন আইসল্যান্ডীয় পেশাদার ফুটবলার, যিনি উরভালসডিল্ডে ভালুর এবং আইসল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন।  ক্যারিয়ার পরিসংখ্যান আন্তর্জাতিক গোল   #  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা ১ ৬ জুন ২০১৬  লাউগারডালসভলুর, রেইকিয়াভিক, আইসল্যান্ড    ২–০  ৪–০  প্রীতি ম্যাচ  সম্মাননা  আইসল্যান্ড  আইসল্যান্ডিক প্রিমিয়ার লীগ: ২০০৭ আইসল্যান্ডিক কাপ: ২০০৫ আইসল্যান্ডিক লীগ কাপ: ২০০৮  তথ্যসূত্র  বহিঃসংযোগ  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আইসল্যান্ডীয় ফুটবলার বিষয়শ্রেণী:Úrvalsdeild players বিষয়শ্রেণী:আইসল্যান্ডের আন্তর্জাতিক ফুটবলার বিষয়শ্রেণী:আইসল্যান্ডীয় প্রবাসী ফুটবলার বিষয়শ্রেণী:Valur players বিষয়শ্রেণী:SK Brann players বিষয়শ্রেণী:নরওয়েতে প্রবাসী ফুটবলার বিষয়শ্রেণী:এলিটেসেরিয় খেলোয়াড় বিষয়শ্রেণী:Icelandic expatriate sportspeople in Norway বিষয়শ্রেণী:Sportspeople from Reykjavík বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:আলসভেনস্কানের খেলোয়াড় বিষয়শ্রেণী:সুইডেনে প্রবাসী ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
কসাই অনন্য মামুন পরিচালিত ২০২১ সালের একটি বাংলাদেশী থ্রীলার চলচ্চিত্র। এই চলচ্চিত্রের সঙ্গীত পরিচালক ছিলেন অধ্যায়ন ধাড়া, চলচ্চিত্রটি ওটিটি প্লাটফর্ম আই থিয়েটার অ্যাপে মুক্তি পেয়েছে। বাস্তব কাহিনীর উপর ভিত্তি করে নির্মিত এই চলচ্চিত্রটিতে প্রধান চরিত্রগুলোয় অভিনয় করেছেন নিরব, প্রিয় মণি, রাশেদ মামুন অপু, কাজী নওশাবা আহমেদ, এলিনা শাম্মী সহ একটি বিশেষ চরিত্রে অভিনয় করেছেন রূপান্তরিত নারী তাসনুভা।   পটভূমি  চলচ্চিত্রের গল্প একটি ট্রাভেল এজেন্সি এবং পাঁচজন বিদেশগামী যাত্রী নিয়ে যাদের গন্তব্য ইতালি। কিন্তু যাত্রার মাঝপথে ট্রাভেল এজেন্সির প্রতারণার কারণে সব ওলট-পালট হয়ে যায় এবং পাঁচজন যাত্রী অনিশ্চিত ভবিষ্যতের দিকে ধাবিত হন। চলচ্চিত্রটিতে এই পাঁচজনের জীবন সংগ্ৰামের গল্পই চিত্রিত করা হয়েছে।   শ্রেষ্ঠাংশে   নিরব  প্রিয় মণি  রাশেদ মামুন অপু  কাজী নওশাবা আহমেদ  শাহীন মৃধা  লুৎফর রহমান খান সীমান্ত  ফারহান খান রিও  এলিনা শাম্মী   মুক্তি  চলচ্চিত্রটি ১৪ ই মে ২০২১ সালে বাংলাদেশী ওটিটি প্লাটফর্ম আই থিয়েটারে মুক্তি পায়।  তথ্যসূত্র    বহিঃসংযোগ     বিষয়শ্রেণী:অনন্য মামুন পরিচালিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আই থিয়েটারের মৌলিক চলচ্চিত্র
ভোজন মন্ত্র (সংস্কৃত: भोजन मन्त्र) হলো ভোজন করার পূর্বে পাঠ করা একটি মন্ত্র। এটি প্রাচীন ভারতীয় ঐতিহ্য অনুসারে প্রচলিত। ভোজন মন্ত্র কেবল ধর্মীয় আচার-অনুষ্ঠানের অংশ নয়, বরং এর মাধ্যমে মানসিক একাগ্রতা, কৃতজ্ঞতা এবং সুস্থ জীবনধারা প্রচারিত হয়। আধুনিক সময়েও বহু পরিবার, মন্দির এবং ধর্মীয় অনুষ্ঠানে ভোজনের আগে এই মন্ত্র পাঠ করা হয়।  ভোজন মন্ত্র ওঁ ব্রহ্মার্পণং ব্রহ্মহর্বি ব্রহ্মাগ্নৌ ব্রহ্মণা হুতম্।  ব্রহ্মৈব তেন গন্তব্যং ব্রহ্মকর্মসমাধিনা।। (ভগবদ্ গীতা ৪.২৪)  ওঁ সহনাববতু সহনৌ ভুনক্তু সহবীর্যং করবাবহৈ।    তেজস্বিনাবধীতমস্তু মা বিদ্বিষাবহৈ।।  ওঁ শান্তিঃ শান্তিঃ শান্তিঃ।। (কঠোপনিষদ শান্তি মন্ত্র)  ভোজন মন্ত্রের অর্থ  কর্মযজ্ঞে অর্পণ, হবি এবং অগ্নি সবই ব্রহ্ম। যিনি আহুতি দেন তিনিও ব্রহ্ম। আহুতি দ্বারা ব্রহ্মকর্ম সমাধানের প্রাপ্য ফলেই ব্রহ্ম।  আমাদের অধীত বিদ্যা আমাদের দুইজনকেই (আচার্য ও শিষ্য) রক্ষা করুক এবং পালন করুক। আমরা দুইজনেই যেন পরস্পর সহযোগিতায় কর্মক্ষেত্রে বীর্য প্রকাশ করতে সমর্থ হই। আমাদের বিদ্যা তেজঃসম্পন্ন হোক। আমরা যেন পরস্পর বিদ্বেষ পোষণ না করি।  ভোজন মন্ত্রের উদ্দেশ্য হিন্দু প্রথা অনুযায়ী, খাদ্য সর্বদা সত্‍বিক ও শান্তচিত্তে গ্রহণ করা উচিত। প্রাচীনকালে বলা হয়েছে যে, ভোজনের আগে ঈশ্বরকে খাদ্য অর্পণ করা উচিত। এর ফলে ভোজন সাধারণ খাদ্য না থেকে প্রসাদে (পবিত্র আহার) রূপান্তরিত হয়।  এই প্রার্থনা খাদ্যকে তিন প্রকার অশুদ্ধি থেকে মুক্ত করে:    রান্না করার অশুদ্ধি,    খাদ্যসামগ্রীর অশুদ্ধি,    এবং রাঁধুনির মানসিক অবস্থার অশুদ্ধি।  কারণ আমরা জানি না রাঁধার সময় বা আহার সংগ্রহের সময় কী চিন্তা ছিল, তাই ঈশ্বরকে অর্পণের মাধ্যমে খাদ্য পবিত্র হয়। শাস্ত্রমতে ভগবান বৈশ্বানর অগ্নিরূপে মানুষের দেহে অবস্থান করেন এবং খাদ্য হজম করেন। তাই ভগবানকে অর্পিত খাদ্য অশুদ্ধি থেকে মুক্ত হয়।  তথ্যসূত্র  বিষয়শ্রেণী:হিন্দু প্রার্থনা ও ধ্যান বিষয়শ্রেণী:হিন্দু মন্ত্র বিষয়শ্রেণী:ভারতীয় ঐতিহ্য
জেমস অ্যালান রবিনসন (, জন্ম ১৯৬০) একজন ব্রিটিশ অর্থনীতিবিদ ও রাষ্ট্রবিজ্ঞানী। তিনি বর্তমানে শিকাগো বিশ্ববিদ্যালয়ের হ্যারিস জননীতি শিক্ষা প্রতিষ্ঠানে ইউনিভার্সিটি অধ্যাপক ও রেভারেন্ড ডক্টর রিচার্ড এল পিয়ার্সন বৈশ্বিক সংঘাত বিদ্যার অধ্যাপক। তিনি হ্যারিস শিক্ষা প্রতিষ্ঠানে বৈশ্বিক সংঘাতসমূহের গবেষণা ও সমাধান বিষয়ক পিয়ারসন ইনস্টিটিউটের পরিচালক হিসেবে দায়িত্ব পালন করছেন। এর আগে তিনি ২০০৪ থেকে ২০১৫ সাল পর্যন্ত হার্ভার্ড বিশ্ববিদ্যালয়ে। এছাড়া তিনি ক্যালিফোর্নিয়া বিশ্ববিদ্যালয়, বার্কলি, সাদার্ন ক্যালিফোর্নিয়া বিশ্ববিদ্যালয় এবং মেলবোর্ন বিশ্ববিদ্যালয়ে শিক্ষকতা করেন।  তিনি বিভিন্ন দেশের অর্থনৈতিক ও রাজনৈতিক প্রতিষ্ঠানগুলির উপর গবেষণা করেন এবং এভাবে কী কারণে কিছু দেশ সমৃদ্ধ হয় এবং কিছু দেশ সংঘাতে জড়ায়, সেই ব্যাপারটি অধ্যয়ন করেন। দারোন আজেমোলু-র সাথে তিনি দ্য ন্যারো করিডোর ("সংকীর্ণ পারাপার পথ"), হোয়াই নেশনস ফেইল ("কেন কোনও জাতি ব্যর্থ হয়?") এবং ইকোনমিক অরিজিনস অভ ডিক্টেটরশিপ অ্যান্ড ডেমোক্রেসি ("স্বৈরতন্ত্র ও গণতন্ত্রের অর্থনৈতিক উৎসসমূহ") শীর্ষক গ্রন্থগুলির সহ-লেখক।  ২০২৪ সালে রবিনসন সাইমন জনসন ও দারোন আজেমোলুর সাথে যৌথভাবে অর্থনীতিতে নোবেল স্মারক পুরস্কার লাভ করেন। জাতিসমূহের সমৃদ্ধির তুলনামূলক গবেষণার জন্য তাদেরকে এই পুরস্কার প্রদান করা হয়।  আরও দেখুন  ক্রান্তিক সংযোগস্থল তত্ত্ব   অর্থনৈতিক ইতিহাস   পরিবেশগত দৃষ্টবাদ   প্রাতিষ্ঠানিক অর্থশাস্ত্র   নব্য প্রাতিষ্ঠানিক অর্থশাস্ত্র   তথ্যসূত্র  বহিঃসংযোগ    বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ উন্নয়ন অর্থনীতিবিদ বিষয়শ্রেণী:ব্রিটিশ রাষ্ট্রবিজ্ঞানী বিষয়শ্রেণী:মার্কিন রাষ্ট্রবিজ্ঞানী বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:অর্থমিতিক সমাজের বিশিষ্ট সভ্য বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির কলেজ অভ লেটার্স অ্যান্ড সায়েন্সের শিক্ষক বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মেলবোর্ন বিশ্ববিদ্যালয়ের উচ্চশিক্ষায়তনিক কর্মচারী বিষয়শ্রেণী:ব্রিটিশ নোবেল বিজয়ী
ফকল্যান্ড দ্বীপপুঞ্জ জাতীয় ফুটবল দল () হচ্ছে আন্তর্জাতিক ফুটবলে ফকল্যান্ড দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম ফকল্যান্ড দ্বীপপুঞ্জের ফুটবলের সর্বোচ্চ নিয়ন্ত্রক সংস্থা ফকল্যান্ড দ্বীপপুঞ্জ ফুটবল লীগ দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনমেবলের সদস্যপদ লাভ করেনি। ২০০১ সালের ৮ই জুলাই তারিখে, ফকল্যান্ড দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; উক্ত ম্যাচে ফকল্যান্ড দ্বীপপুঞ্জ আইল অব ম্যানের কাছে ৯–০ গোলের ব্যবধানে পরাজিত হয়েছে। বর্তমানে এই দলের ম্যানেজারের দায়িত্ব পালন করছেন ইয়ান বেটস।  ফিফা এবং কনমেবলের সদস্যপদ না থাকার ফলে ফকল্যান্ড দ্বীপপুঞ্জ এপর্যন্ত একবারও ফিফা বিশ্বকাপ এবং কোপা আমেরিকা অংশগ্রহণ করতে পারেনি।  বেন হোলেস, লুক ক্লার্ক, ওয়েইন ক্লেমেন্ট, রাফায়েল মোরালেস এবং ডেকলান বোনারের মতো খেলোয়াড়গণ ফকল্যান্ড দ্বীপপুঞ্জের জার্সি গায়ে মাঠ কাঁপিয়েছেন।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ফকল্যান্ড দ্বীপপুঞ্জের কোন স্থান নেই। অন্যদিকে, বিশ্ব ফুটবল এলো রেটিংয়ে ফকল্যান্ড দ্বীপপুঞ্জের সর্বোচ্চ অবস্থান হচ্ছে ২২২তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  তথ্যসূত্র  বহিঃসংযোগ     বিষয়শ্রেণী:ফকল্যান্ড দ্বীপপুঞ্জ জাতীয় ফুটবল দল বিষয়শ্রেণী:দক্ষিণ আমেরিকার জাতীয় ফুটবল দল
বাপ্তা, বাংলাদেশের ভোলা জেলার অন্তর্গত, ভোলা সদর উপজেলার একটি ইউনিয়ন।   আয়তন  বাপ্তা ইউনিয়নের আয়তন ১২,৮৮৭ একর।   প্রশাসনিক কাঠামো  বাপ্তা ইউনিয়ন ভোলা সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বাপ্তা ইউনিয়নের মোট জনসংখ্যা ৩৬,৫৪৮ জন। এর মধ্যে পুরুষ ১৭,৯২৭ জন এবং মহিলা ১৮,৬২১ জন। মোট পরিবার ৭,৩৯২টি।   শিক্ষা  ২০১১ সালের আদমশুমারি অনুযায়ী বাপ্তা ইউনিয়নের সাক্ষরতার হার ৫১.৪%।   আরও দেখুন   ভোলা সদর উপজেলা  ভোলা সদর থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:ভোলা সদর উপজেলার ইউনিয়ন
মুসা সো (জন্ম: ১৯ জানুয়ারি ১৯৮৬) হলেন সেনেগালের একজন পেশাদার ফুটবলার, যিনি ইউএইর ক্লাব শাবাব আল-আহলি হতে তুর্কি ক্লাব বুরাস্পোরে ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।  আন্তর্জাতিক ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।  সম্মাননা ক্লাব লিলি  লিগ ১: ২০১০–১১  কুপে দে ফ্রান্স: ২০১০–১১  ফেনারবাহচে সুপার লিগ: ২০১৩–১৪ তুর্কি কাপ: ২০১১–১২, ২০১২–১৩ তুর্কি সুপার লিগ: ২০১৪  আল-আহলি দুবাই এফসি  ইউএই প্রো-লিগ: ২০১৫–১৬  আন্তর্জাতিক ফ্রান্স অনূর্ধ্ব-১৯ উয়েফা ইউরোপিয়ান অনূর্ধ্ব-১৯ ফুটবল চ্যাম্পিয়নশিপ: ২০০৫  ব্যক্তিগত  লিগ ১: সর্বোচ্চ গোলদাতা ২০১০–১১  লিগ ১: মৌসুমের সেরা দল ২০১০–১১  তথ্যসূত্র  বহিঃসংযোগ          বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:লিল ওলাঁপিক স্পোর্টিং ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:সেনেগালীয় ফুটবলার বিষয়শ্রেণী:সেনেগালীয় প্রবাসী ফুটবলার বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:সেনেগালীয় বংশোদ্ভূত ফরাসি বিষয়শ্রেণী:ফুটবল ফরোয়ার্ড বিষয়শ্রেণী:২০১২ আফ্রিকা কাপ অব নেশন্সের খেলোয়াড় বিষয়শ্রেণী:তুরস্কে প্রবাসী ফুটবলার বিষয়শ্রেণী:২০১৫ আফ্রিকা কাপ অব নেশন্সের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:আমিয়েঁ স্পোর্টিং ক্লাবের খেলোয়াড় বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড় বিষয়শ্রেণী:ক্লাব স্পোর্তিভ সেদঁ আর্দেনের খেলোয়াড় বিষয়শ্রেণী:বুরসাস্পোরের খেলোয়াড় বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:শাবাব আল আহলি ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
রাধে রাধে একটি হিন্দি অভিব্যক্তি যা ভারতের ব্রজ অঞ্চলে অভিবাদন হিসাবে ব্যবহৃত হয়। অভিবাদনটি হিন্দু দেবী রাধার সাথে যুক্ত, যিনি কৃষ্ণের প্রিয়তমা। তিনি ব্রজ অঞ্চলের রাণী হিসাবে পূজিত হন, যার মধ্যে রয়েছে বৃন্দাবন, বারসানা, গোকুল, নন্দগাঁও, মথুরা, গোবর্ধন ও ভান্ডিরবন। thumb|রাধার মূর্তি, ইসকন, মন্দির, বারাণসী  "জয় শ্রী কৃষ্ণ", "হরে কৃষ্ণ" এবং "রাধে কৃষ্ণের" মত অন্যান্য সাধারণ শুভেচ্ছার পাশাপাশি রাধে রাধেও বৈষ্ণব সম্প্রদায়ের মধ্যে সবচেয়ে বেশি ব্যবহৃত অভিবাদনগুলির মধ্যে একটি। "জয় শ্রী রাধে" হল "রাধে রাধের" একটি রূপ যা প্রায়শই মন্দিরে ব্যবহৃত হয়, যার অর্থ "রাধার মহিমা"।  বাড়ির দেয়ালে, গাছের গুঁড়িতে এবং ব্রজ অঞ্চলের পুরোহিত ও ভক্তদের পোশাকে লেখা রাধে রাধে শব্দটি সাধারণভাবে দেখা যায়।  তথ্যসূত্র   বহিঃসংযোগ   Learn 21 ways of greeting in India!  বিষয়শ্রেণী:জপ বিষয়শ্রেণী:স্লোগান বিষয়শ্রেণী:হিন্দুধর্ম ও সমাজ বিষয়শ্রেণী:ভারতীয় শব্দ ও বাক্যাংশ বিষয়শ্রেণী:বৈষ্ণব সম্প্রদায় বিষয়শ্রেণী:হিন্দি শব্দ ও বাক্যাংশ
জিন পুল হলো যে কোনো জীবসমাজের সুনির্দিষ্টভাবে কোনো প্রজাতির জিন বৈচিত্রের যোগফল বা কোনো নির্দিষ্ট প্রজাতির কোনো নির্দিষ্ট জীবসমষ্টিতে মোট জিনগত সংকেত। অর্থাৎ জীন পুল হলো সুনির্দিষ্ট প্রজাতির সবরকম জিনের মিলিত ভাণ্ডার।   বর্ণনা  একটি বড় জীবগোষ্ঠী মানে একটি বিশাল জিন পুল; যার অর্থ সেই জীবগোষ্ঠীতে থাকবে জিনগত বৈচিত্র ও বিশাল জিনগত পার্থক্য। ফলে সেই জনগোষ্ঠী প্রাকৃতিক নির্বাচনের উপর্যোপরি ধাক্কা সামলাতে পারে। কিন্তু যেখানে অন্তঃপ্রজনন ও ক্ষুদ্র জনগোষ্ঠীর কারণে জিন বৈচিত্র অনুপস্থিত, সেই প্রজাতিতে টিকে থাকার সামর্থ্য কমে যেতে পারে, এমনকি সেই প্রজাতি বিলুপ্তও হয়ে যেতে পারে। জিন প্রবাহের ফলে যে জিন বৈচিত্র ও বাড়তি সুবিধা সৃষ্টি হতে পারত, ক্ষুদ্র জীবসংখ্যার কারণে তা অকার্যকর হয়।  যখন কোনো জীবগোষ্ঠীর সব সদস্যের বাহ্যিক দেহকাঠামোর কোনো নির্দিষ্ট বৈশিষ্ট্য একরকম হয়, তখন তাকে সমরুমী বা 'মনোমর্ফিক' জীবসমষ্টী বলে। আবার যখন দেহকাঠামোর নির্দিষ্ট বৈশিষ্ট্য বিভিন্ন রকমের হয়, তখন তাকে বহুরুপী বা পলিমর্ফিক জীব সমষ্টি বলে। জিন পুল হলো সেই মৌলিক ধাপ, যেখানে বিবর্তনীয় পরিবর্তন গুলো ঘটে।   ইতিহাস  রাশিয়ান জিন প্রকৌশলী আলেক্সান্দার সেগ্রিভিচ সেরেব্রোভিস্কি ১৯২০ সালে প্রথম জিনফোন্ড (জিন তহবিল) নামে উল্লেখ করেন। পরবর্তীতে থিওডোসিয়াস ডবঝানস্কি এই শব্দ ইংরেজিতে জিন পুল নামে উল্লেখ করেন।  শস্যের প্রজননে জিন পুল ধারণা  জিন পুলের কেন্দ্র   আরও দেখুন   Biodiversity Conservation biology Founder effect Gene flow Genetic drift Small population size Australian Grains Genebank   তথ্যসূত্র   বিষয়শ্রেণী:Ecology বিষয়শ্রেণী:Conservation biology বিষয়শ্রেণী:Selection বিষয়শ্রেণী:Classical genetics বিষয়শ্রেণী:Population genetics বিষয়শ্রেণী:Evolutionary biology বিষয়শ্রেণী:Biorepositories বিষয়শ্রেণী:বাস্তুবিজ্ঞান বিষয়শ্রেণী:সংরক্ষণ জীববিজ্ঞান বিষয়শ্রেণী:চিরায়ত বংশাণুবিজ্ঞান বিষয়শ্রেণী:জনসমষ্টি বংশাণুবিজ্ঞান বিষয়শ্রেণী:বিবর্তনমূলক জীববিজ্ঞান বিষয়শ্রেণী:জীবাধার
অগত্যা প্রাক্তন পূর্ব পাকিস্তানের (বর্তমান বাংলাদেশের) ঢাকা থেকে প্রকাশিত সাহিত্য ও সংস্কৃতি বিষয়ক একটি বিখ্যাত মাসিক বাংলা পত্রিকা। পূর্ব পাকিস্তানের সমাজের নানা অসঙ্গতি উপজীব্য করে লেখা ব্যঙ্গ-বিদ্রূপাত্মক রচনা প্রকাশ করা ছিল পত্রিকাটির বৈশিষ্ট্য। বাংলা ১৩৫৬ অব্দ থেকে ১৩৫৯ অব্দ (১৯৪৯ - ১৯৫২) পর্যন্ত পত্রিকাটি চালু ছিল। পত্রিকাটি আংশিকভাবে প্রতিষ্ঠা করেন প্রবীণ সাংবাদিক মাহবুব জামাল জাহেদী। ১৯৪৯ খ্রিষ্টাব্দে এই পত্রিকার সম্পাদক ছিলেন বিখ্যাত সাংবাদিক, উপস্থাপক ফজলে লোহানী। এই পত্রিকা প্রকাশে তার ভাই ফতেহ লোহানীর অবদান ছিল উল্লেখযোগ্য।  পূর্ব পাকিস্তানের রাজনৈতিক ও সামাজিক প্রেক্ষাপটে মাসিক ‘অগত্যা’ প্রগতিশীল প্রতিবাদী ভূমিকা পালন করে। পত্রিকাটিকে কৃতিত্ব দিয়ে হায়াত সাইফ বলেন এটি "১৯৫০-এর দশকের প্রথম দিকের ঢাকায় প্রগতিশীল সাহিত্য ও সামাজিক চিন্তাধারার প্রবণতা ও মান নির্ধারণে একটি ভূমিকা" রেখেছিল। এর রাজনৈতিক ব্যঙ্গাত্মক রচনাবলি অল্প সময়ের ভেতর সমাজসচেতন পাঠকদের মাঝে আলোড়ন সৃষ্টি করে। এক সময় ‘অগত্যা’ জনপ্রিয়তার শীর্ষে পৌঁছে। ক্রমবর্ধমান জনপ্রিয়তা ও সামাজিক প্রভাব দেখে তদানীন্তন পাকিস্তান সরকার এর প্রকাশনা নিষিদ্ধ করে।   তথ্যসূত্র   বিষয়শ্রেণী:ইংরেজি ভাষার ম্যাগাজিন বিষয়শ্রেণী:ঢাকার গণমাধ্যম বিষয়শ্রেণী:১৯৪৯-এ প্রতিষ্ঠিত ম্যাগাজিন বিষয়শ্রেণী:সাংস্কৃতিক ম্যাগাজিন বিষয়শ্রেণী:১৯৪৯-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের বিলুপ্ত ম্যাগাজিন
উম্মে হাবিবা () নামে অধিক পরিচিত রামালাহ বিনতে আবি সুফিয়ান (; আনুমানিক ৫৯৪-৬৬৫) ছিলেন মুহাম্মদ এর স্ত্রী এবং উম্মুল মুমিনিন (মুমিনদের মা)।  প্রাথমিক জীবন তিনি ছিলেন আবু সুফিয়ান ইবনে হার্ব এবং সাফিয়া বিনতে আবি আল-আ’স এর কন্যা।الشبكة الإسلامية - (9) أم حبيبة رملة بنت أبي سفيان رضي الله عنها উম্মে হাবিবা নামেও পরিচিত রামালাহ বিনতে আবি সুফিয়ান মুহাম্মাদ এর স্ত্রী এবং সেইজন্য মুমিনদের একজন মা ছিলেন। উম্মে হাবিবা প্রাথমিক জীবনে উবায়দুল্লাহ ইবনে জাহাশের স্ত্রী ছিলেন ।উবায়দুল্লাহ হাবশায় হিজরতের পর ইসলাম পরিত্যাগ করলে তাদের বিবাহ বিছিন্ন হয়ে যায় । তিনি ৫৮৯ খ্রিষ্টাব্দে মক্কায় জন্মগ্রহণ করেন।  মৃত্যু  ৬৬৫ খ্রিষ্টােব্দে মদিনায় মৃত্যুবরণ করেন।  পরিবার স্বামী: প্রথমে উবায়দুল্লাহ ইবনে জাহাশ। পরবর্তীতে মুহাম্মদ।   সন্তান: হাবিবা বিন উবায়দুল্লাহ।  ভাইয়েরা: মুয়াবিয়া ইবনে আবি সুফিয়ান, ইয়াজিদ ইবনে আবি সুফিয়ান, উতবা ইবনে আবি সুফিয়ান, মরিয়াম উম্ম আল হাকাম বিনতে আবি সুফিয়ান  পিতামাতা: আবু সুফিয়ান ইবনে হারব, সাফিয়াহ বিন আবে আল-আ'স   তথ্যসূত্র    বহিঃসংযোগ   বিষয়শ্রেণী:৫৯৪-এ জন্ম বিষয়শ্রেণী:৬৬৫-এ মৃত্যু বিষয়শ্রেণী:মুহাম্মাদের স্ত্রী বিষয়শ্রেণী:মুহাম্মাদের পরিবার বিষয়শ্রেণী:নারী সাহাবা বিষয়শ্রেণী:বনু উমাইয়া বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:৭ম শতাব্দীর আরব ব্যক্তি বিষয়শ্রেণী:জান্নাতুল বাকিতে সমাধিস্থ
পাল্লেওয়াতে গামারালালাগে মৈত্রীপালা ইয়াপা সিরিসেনা (; ; জন্ম: ৩ সেপ্টেম্বর, ১৯৫১) শ্রীলঙ্কার ৭ম রাষ্ট্রপতির দায়িত্ব পালন করছেন। ১৯৮৯ সালে সক্রিয়ভাবে রাজনীতিতে জড়িয়ে পড়েন। এরপর ১৯৯৪ সাল পর্যন্ত অনেকগুলো মন্ত্রণলায়ের দায়িত্বে ছিলেন মৈত্রীপাল সিরিসেন। শ্রীলঙ্কা ফ্রিডম পার্টির সাধারণ সম্পাদকের দায়িত্ব পালন করেন তিনি। বিরোধী দলসমূহের মোর্চা থেকে একক প্রার্থী হিসেবে ২০১৫ সালের রাষ্ট্রপতি নির্বাচনে প্রার্থীতা দাখিলের পূর্ব-পর্যন্ত স্বাস্থ্যমন্ত্রী ছিলেন। এছাড়াও বিভিন্ন সময়ে প্রতিরক্ষা মন্ত্রণালয়ের চলতি দায়িত্বে ছিলেন।  জন্ম ও শৈশব তিনি গাম্ফা জেলার যাগোড়া গ্রামে ১৯৫১ সালের ৩ সেপ্টেম্বর জন্মগ্রহণ করেন। তার পিতা ছিলেন দ্বিতীয় বিশ্বযুদ্ধ ফেরত অ্যালবার্ট সিরিসেন-এর পুত্র। তার পিতা পারাকর্ম সমুদ্রের নিকটে পোলোনারুয়ায় ৫ একর ধানী জমি পুরস্কারস্বরূপ পেয়েছিলেন। তিনি পোলোনারুয়ার রয়্যাল কলেজে লেখাপড়া করেন। তিনি ১৯৭৩ সালে কৃষি বিষয়ে ডিপ্লোমা অর্জন করেন। ১৯৮০ সালে তিনি রাশিয়ার ম্যাক্সিম গোর্কি সাহিত্য ইন্সটিটিউট থেকে রাষ্ট্রবিজ্ঞানে ডিপ্লোমা অর্জন করেন।   রাষ্ট্রপতি  ৮ জানুয়ারি, ২০১৫ তারিখে সিরিসেন নিউ ডেমোক্র্যাটিক ফ্রন্টের প্রার্থী হিসেবে রাষ্ট্রপতি নির্বাচনে প্রতিদ্বন্দ্বিতা করেন। তার প্রতিপক্ষ ও সাবেক রাষ্ট্রপতি মহিন্দ রাজাপক্ষকে পরাজিত করে শ্রীলঙ্কার রাষ্ট্রপতি হিসেবে ক্ষমতাসীন হন।  রাষ্ট্রপতি নির্বাচনে সিরিসেন তার সাবেক সহকর্মী ও রাষ্ট্রপতি মহিন্দ রাজাপক্ষের বিপক্ষে প্রতিদ্বন্দ্বিতা করে ৫১.৩% ভোট পান। এরফলে তিনি শ্রীলঙ্কার ৭ম রাষ্ট্রপতি হবার গৌরব লাভ করেন। তিনি রানিল বিক্রমাসিংহেকে প্রধানমন্ত্রীরূপে মনোনীত করেন।   তথ্যসূত্র    পাদটীকা    বহিঃসংযোগ     বিষয়শ্রেণী:শ্রীলঙ্কার রাষ্ট্রপতি বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান রাজনীতিবিদ বিষয়শ্রেণী:শ্রীলঙ্কান বৌদ্ধ বিষয়শ্রেণী:শ্রীলঙ্কার স্বাস্থ্যমন্ত্রী বিষয়শ্রেণী:ব্রিটিশ সিলনের ব্যক্তি বিষয়শ্রেণী:সিংহলী রাজনীতিবিদ বিষয়শ্রেণী:শ্রীলঙ্কা ফ্রিডম পার্টির রাজনীতিবিদ বিষয়শ্রেণী:ইউনাইটেড পিপল’স ফ্রিডম অ্যালায়েন্সের রাজনীতিবিদ বিষয়শ্রেণী:ম্যাক্সিম গোর্কি সাহিত্য ইনস্টিটিউটের প্রাক্তন শিক্ষার্থী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। দ্রুত অপসারণ। এ ধরণের স্প্যামের ক্ষেত্রে দ্রুত অপসারণ নোটিশ ব্যবহার করুন। যুদ্ধমন্ত্রী আলাপ ১৭:৫৮, ৯ ফেব্রুয়ারি ২০১৭ (ইউটিসি) Shishirmp3song.tk   – (অপসারণের প্রস্তাবনা দেখুনলগ দেখুন) () এটা কোন "উল্লেখযোগ্য" কিছু নয়, বরং মনে হচ্ছে ওয়েবসাইটটির বিজ্ঞাপনী প্রচারণার জন্য এই নিবন্ধ লেখা হয়েছে। তাই এই নিবন্ধ অপসারন করা উচিত Mmrsafy (আলাপ) ১৭:৫৬, ৯ ফেব্রুয়ারি ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|জোরান পের্শোন (2006) জোরান পের্শোন (সুয়েডীয় ভাষায় Göran Persson, আ-ধ্ব-ব: [jøːɾan pɛːʂɔn]) (জন্ম জানুয়ারি ২০, ১৯৪৯) সুইডেনের প্রধানমন্ত্রী। তিনি ১৯৯৬ থেকে ২০০৬ সাল পর্যন্ত সুইডেনের প্রধানমন্ত্রীর দায়িত্ব পালন করেন এবং ১৯৯৬ থেকে ২০০৭ সালের ১৬ই সেপ্টেম্বর নির্বাচনের পর তিনি তার রাজনৈতিক দলের সভাপতির পদ থেকে অব্যহতি নেন।  পের্শোন ১৯৭৯ সালে প্রথম সুয়েডীয় সংসদে নির্বাচিত হন এবং সোডারমানলান্ড কাউন্টির প্রতিনিধিত্ব করেন, কিন্তু ১৯৮৫ সালে কাট্রিনহোমের মিউনিসিপ্যাল কমিশনার হিসেবে দায়িত্ব পালনের জন্য এই পদ ত্যাগ করেন। তিনি ১৯৮৫ থেকে ১৯৮৯ সাল পর্যন্ত মিউনিসিপ্যাল কমিশনারের দায়িত্ব পালন করেন। ১৯৯১ সালে তিনি পুনরায় সংসদে নির্বাচিত হন এবং একই কাউন্টির প্রতিনিধিত্ব করেন। তিনি ১৯৮৯ থেকে ১৯৯১ সাল পর্যন্ত ইংভার কার্লসনের প্রথম ও দ্বিতীয় মন্ত্রিসভায় স্কুল মন্ত্রীর দায়িত্ব পালন করেন। ১৯৯৪ থেকে ১৯৯৬ সাল পর্যন্ত তিনি কার্লসনের তৃতীয় মন্ত্রিসভায় অর্থমন্ত্রী হিসেবে দায়িত্ব পালন করেন।  তথ্যসূত্র  বিষয়শ্রেণী:১৯৪৯-এ জন্ম বিষয়শ্রেণী:সুইডেনের প্রধানমন্ত্রী বিষয়শ্রেণী:জীবিত ব্যক্তি বিষয়শ্রেণী:সুয়েডীয় লুথারান বিষয়শ্রেণী:সুইডেনের অর্থমন্ত্রী বিষয়শ্রেণী:সুইডেনের সমাজবাদী গণতন্ত্রী পার্টির নেতা